**Önk/5-26/2019.**

**J e g y z ő k ö n y v .**

Készült a Csongrád Városi Önkormányzat Képviselő-testületének **2019. december 11-én** *(kedden),* **08:00 órai**kezdettel megtartott **26.** (*rendkívüli)* nyilvános üléséről.

**Az ülés helye:** a Városháza díszterme.

**Jelen vannak:** Bedő Tamás polgármester, Gyovai Gáspár alpolgármester, Cseri Gábor alpolgármester, Bartókné Vincze Zsuzsanna, Máté Attila, Murányi László, Nagypál Sándor, Dr. Somogyi Árpád, Dr. Törőcsik Attila képviselők, ***összesen 9-en,***

**Az ülésről igazoltan távolmaradt**: Gyovai Zsolt, Dr. Kádár László Levente és Laczkó Zsolt képviselők

Dr. Juhász László jegyző, Kruppa István, a gazdálkodási iroda vezetője, Tóth Irén, a Dr. Szarka Ödön Egyesített Egészségügyi és Szociális Intézmény igazgatója és az Egészségügyi és Szociális Bizottság nem képviselő tagja

**Napirend előtt:**

1. Bedő Tamás polgármester köszönti a megjelent képviselőket, valamint a meghívott vendégeket. Megállapítja, hogy az ülés határozatképes, mert a Képviselő-testület 9 tagja jelen van.

2. Bedő Tamás polgármester: A mai rendkívüli ülés napirendjét sürgősséggel, a kiküldött meghívó szerint bocsátja szavazásra.

A Képviselő-testület 9 igen szavazattal, egyhangúlag a következő határozatot hozza:

**220/2019. (XII. 11.) önkormányzati**

H a t á r o z a t

Csongrád Városi Önkormányzat Képviselő-testülete a 2019. december 11-ei rendkívüli ülésének napirendjét a következők szerint állapítja meg:

1. Javaslat a 214/2019. (XI. 27.) önkormányzati határozat visszavonására

2.Javaslat az I. sz. felnőtt háziorvosi körzet háziorvosi feladatainak ellátása érdekében feladat-ellátási szerződés megkötésére

3. Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül Utalvány Szabályzat megalkotására

- - -

2

**1. Javaslat a 214/2019. (XI.27.) önkormányzat határozat visszavonására**

**Bizottsági vélemények:**

Dr. Somogyi Árpád, az egészségügyi és szociális bizottság elnöke elmondja, hogy ez az előterjesztés a november 27-ei önkormányzati döntés visszavonása. Akkor úgy döntött a testület, hogy az I. számú háziorvosi körzetet, ami Szilágyi doktor úr körzete, január 1-től Botka Dániel doktor úr fogja ellátni tartós helyettesítésben. Ebben változás történt, miszerint december 5-én Szilágyi doktor úr jelezte, hogy mégis sikerült értékesíteni a körzetét, Dr. Stengl Éva kollegának. Ennek következtében a határozatot vissza kell vonni, hogy a következő napirendi pontot meg tudják tárgyalni.

A bizottság egyhangúlag elfogadásra javasolja a beterjesztett határozati javaslatot.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 9 igen szavazat mellett a következő határozatot hozza:

**221/2019. (XII.11.) önkormányzati**

REF/ 97-4/2019.

H a t á r o z a t

Csongrád Városi Önkormányzat Képviselő-testülete megtárgyalta a *„Javaslat a 214/2019.(XI.27.) önkormányzati határozat visszavonására ”* tárgyú előterjesztést és az alábbi döntést hozza:

Csongrád Városi Önkormányzat tudomásul veszi az I.sz. háziorvosi praxisjog adás-vételi szerződéssel létrejött eladásának tényét, melyhez jelenleg a praxisjog tulajdonosa 2019.12.31.-ig jogosult. A Képviselő-testület a 214/2019.(XI.27.) önkormányzati határozatát visszavonja.

Felelős:Bedő Tamás polgármester

Határidő: azonnal

Erről jegyzőkönyvi kivonaton értesítést kap:

1. Képviselő-testület tagjai
2. Dr. Szilágyi István háziorvos
3. Egészségügyi referens és általa az érintettek

- - -

3

**2. Javaslat az I. sz. felnőtt háziorvosi körzet háziorvosi feladatainak ellátása érdekében feladat-ellátási szerződés megkötése**

**Bizottsági vélemények:**

Dr. Somogyi Árpád az egészségügyi és szociális bizottság elnöke elmondja, az előző testületi döntésnek ez a következő lépése. Tehát ennek értelmében az I. sz. felnőtt háziorvosi körzetet 2020. január 1-től Dr. Stengl Éva háziorvos fogja ellátni. Abban dönt a testület, hogy az önkormányzat, mint praxist kötelezően üzemeltető feladatával támogatja azt az adásvételt, hogy Szilágyi doktor úrtól a parxis jog átkerüljön Dr. Stengl Éva orvoshoz. A bizottság egyhangúlag elfogadásra javasolja a beterjesztett határozati javaslatot.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 9 igen szavazat mellett a következő határozatot hozza:

**222/2019. (XII.11.) önkormányzati**

REF/ 102-1/2019.

H a t á r o z a t

Csongrád Városi Önkormányzat Képviselő-testülete megtárgyalta a *„****Javaslat az I. sz. felnőtt háziorvosi körzet háziorvosi feladatainak ellátása érdekében feladat-ellátási szerződés megkötésére ”*** tárgyú előterjesztést és az alábbi döntést hozza:

1. Csongrád Városi Önkormányzat 2020.01.01-től feladat-ellátási szerződést köt határozatlan időtartamra Dr. Stengl Éva egyéni vállalkozó háziorvossal az I. sz. felnőtt háziorvosi körzet feladatainak ellátása érdekében a mellékletben szereplő feladat-ellátási szerződés szerint.

A Képviselő- testület felkéri a polgármestert a feladatellátási-szerződés aláírására.

Felelős:Bedő Tamás polgármester

Határidő: azonnal

1. Csongrád Városi Önkormányzat Képviselő- testülete felhívja Dr. Stengl Éva háziorvos szíves figyelmét a széleskörű betegtájékoztatásra, valamint a folyamatos betegellátás biztosítására.

Határidő: a feladatellátási-szerződés aláírását követően

Felelős: Dr. Stengl Éva háziorvos

4

Erről jegyzőkönyvi kivonaton értesítést kap:

1. Képviselő-testület tagjai

2. Dr. Stengl Éva háziorvos

3. Egészségügyi referens és általa az érintettek

* - -

**3. Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül Utalvány Szabályzat megalkotására**

Bedő Tamás: Erre azért van szükség, mivel elindultak a tréningek és lehetőség van a képzésen résztvevőknek utalványt adni. Ezzel a szabályzat megalkotásával lehetőség válik arra, hogy az első tréninget elvégző csoportok utalványban részesüljenek. Tömörkényen már jövő hét csütörtökön megkapják az utalványokat, illetve hétvégén már Csongrádon is kiosztásra kerülnek.

Erre az összegre a pályázatban megvan a fedezet, tehát nem az önkormányzat költségvetését érinti.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 9 igen szavazat mellett – minősített többséggel – a következő határozatot hozza:

**223/2019. (XII.11.) önkormányzati**

Fjl/498-1/2019

H a t á r o z a t

Csongrád Városi Önkormányzat Képviselő-testülete megtárgyalta a „Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül, Utalvány Szabályzat megalkotására” című előterjesztést és az alábbi döntést hozza:

1. A Képviselő-testület a „Tisza – menti virágzás 2” Utalvány Szabályzatában foglaltakkal egytért az Utalvány Szabályzatot elfogadja.

2. A Képviselő – testület felhatalmazza a Polgármestert, hogy az Utalvány Szabályzatban foglaltak szerint eljárjon.

Határidő: azonnali

Felelős: Bedő Tamás polgármester

5

Erről jegyzőkönyvi kivonaton értesítést kap:

1. Bedő Tamás polgármester

2. Képviselő-testület tagjai

3. érintettek

* - -

Az ülésen más hozzászólás nem hangzott el, Bedő Tamás polgármester az ülést 8:16 órakor bezárja.

K.m.f.

Bedő Tamás Dr. Juhász László

polgármester jegyző